OKRESNÁ PROKURATÚRA BREZNO 
Boženy Němcovej 3, 977 31 Brezno	

Číslo: 1 Pv 245/15/6603	Brezno 12.01.2016 
EEČ: 2-46-3-2016

U Z N E S E N I E

Trestná vec:	obv. XXXXX 
Trestný čin:	Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Brezno 
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX
väzba: nie
ktorý je trestne stíhaný pre trestný čin:
- Prečin Nezaplatenie dane a poistného podľa § 278 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
 	ako fyzická osoba podnikajúca na základe živnostenského oprávnenia pod obchodným menom XXXXX, s miestom podnikania 97701 XXXXX, XXXXX, IČO XXXXXa obdobie mesiacov júl 2012 až apríl 2015, v zmysle zákona 461/2003 Z. z. o sociálnom poistení, nezaplatil poistné na sociálne poistenie za SZČO, napriek tomu, že mal dostatok finančných prostriedkov na jeho úhradu, na účet Sociálnej poisťovne, pobočka Banská Bystrica, Kapitulská 27, vo výške 4.386,52 €,   
lebo zanikla trestnosť činu.  
 
Odôvodnenie:

Policajt OO PZ XXXXX uznesením č. ORP-280/BR-BR-2015 zo dňa 19.06.2015 začal trestné stíhanie a uznesením dňa 21.10.2015 vzniesol obvinenie XXXXX za prečin nezaplatenia dane a poistného podľa § 278 ods. 1 Tr. zák., na tom skutkovom základe, že ako fyzická osoba podnikajúca na základe živnostenského oprávnenia pod obchodným menom XXXXX, s miestom podnikania 97701 XXXXX, XXXXX, XXXXX, za obdobie mesiacov júl 2012 až apríl 2015, v zmysle zákona 461/2003 Z. z. o sociálnom poistení, nezaplatil poistné na sociálne poistenie za SZČO, napriek tomu, že mal dostatok finančných prostriedkov na jeho úhradu, na účet Sociálnej poisťovne, pobočka Banská Bystrica, Kapitulská 27, vo výške 4.386,52 €.

	V priebehu prípravného konania bol vypočutý obv. XXXXX, poškodená XXXXX a bol zadovážený potrebný listinný materiál. 

	Na č.l. 177-180 spisového materiálu sa nachádza oznámenie Sociálnej poisťovne pobočka Banská Bystrica, z 28.12.2015 a fotokópie príjmových pokladničných dokladov, z 28.12.2015, z ktorých je zrejmé, že XXXXX dňa 28.12.2015 na účet Sociálnej poisťovne pobočka Banská Bystrica, zaplatil dlžné poistné a tým celkový dlh zanikol.   

	Podľa § 86 písm. e) Tr. zák. trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278 Tr. zák., ak splatná daň a jej príslušenstvo boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Nakoľko obvinený zaplatil do skončenia jeho vyšetrovania dlžnú splatnú daň v celom rozsahu, bolo potrebné uplatniť procesný postup v zmysle ustanovenia § 215 ods. 1 písm. h) Tr. por. a trestné stíhanie proti nemu zastaviť.  
Poučenie:

Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Ľuboslav Čižmár 
prokurátor